સિટી પોલીસના દફ્તરે નોંધાયેલી ફરિયાદમાં જણાવ્યા મુજબ વલસાડના તિથલરોડ પર કોલેજ તરફ જતા માર્ગ પર આવેલા ઉર્મી એપાર્ટમેન્ટના 202નંબરના ફ્લેટમાં વિકેન સુરેશ નાયક પોતાની પત્ની દીપ્તી અને પિતાજી સાથે રહે છે. તે કન્સ્ટ્રક્શનનું કામ કરી પોતાના પરિવારનું ગુજરાન ચલાવે છે. તેમને સંતાનમાં એક દીકરો છે, જે ઓસ્ટ્રેલિયા વધુ અભ્યાસ કરવા ગયો છે. વિકેનની 49 વર્ષીય પત્ની દીપ્તી માનસિક બિમારીથી પીડાતી હોવાથી તેને સુરતના ડો.પ્રણવ પચ્ચીગરની દવા પણ ચાલતી હતી. વિકેન નાયક શનિવારે સવારે 10:30 કલાકે નવસારી કામ હોવાથી ગયો હતો. તે સાંજે 7:15 કલાકે ઘરે પરત ફર્યો હતો.